వైఎస్ఆర్ వాహన మిత్ర

వైయస్సార్ వాహన మిత్ర అనేది ఆటోలు, టాక్సీ డ్రైవర్లకు ఆర్థికంగా సహాయం చేయడానికి ఆంధ్రప్రదేశ్ ప్రభుత్వం ప్రారంభించిన పథకం.

 ప్రారంభం 

ఆటో ట్యాక్సీ డ్రైవర్లకు ఆర్థిక సాయం అందించడం కోసం ఆంధ్రప్రదేశ్ ప్రభుత్వం ఈ పథకాన్ని ప్రారంభించింది. 2019 అక్టోబరు 4న₹10,000 ఆర్థిక సహాయం అందించడం కోసం ఆంధ్రప్రదేశ్ ముఖ్యమంత్రి వైఎస్ జగన్ మోహన్ రెడ్డి వైఎస్ఆర్ వాహన మిత్రను ప్రారంభించారు.

ఈ పథకం ద్వారా 2019-20లో 2,36,344 మంది లబ్ధి పొందగా, 2020-21లో 2,73,985 మంది లబ్ధిదారులు లబ్ధి పొందారు. కోవిడ్-19 మహమ్మారి సంక్షోభంతో 2020లో ప్రకటించిన తేదీకి నాలుగు నెలల ముందు ఆర్థిక సహాయం అందించబడింది.

 పథకం 

ఏలూరులో ఎన్నికల ప్రచారంలో భాగంగా 2018 మే 14న పాదయాత్రలో వైఎస్ జగన్ మోహన్ రెడ్డి హామీ ఇచ్చినట్లుగా, ఈ పథకాన్ని 2019 అక్టోబరు 4న ఏలూరు నగరంలో ప్రారంభించారు  ఈ పథకం కింద, ఆటో రిక్షాలు, టాక్సీలు మ్యాక్సీ-క్యాబ్‌లను కలిగి ఉన్న స్వయం ఉపాధి డ్రైవర్‌లకు వాహనాల నిర్వహణ, బీమా ఇతర ఖర్చులకు సహాయం చేయడానికి సంవత్సరానికి ₹10,000 వేలు ఆర్థిక సహాయం అందిస్తారు.

వర్గం:ఆంధ్రప్రదేశ్ ప్రభుత్వ పథకాలు
వర్గం:ఆంధ్రప్రదేశ్ ప్రభుత్వం